lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo nl lv lv en lv en lv en lv en lv en lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Ēku Zolitūdes traģēdijas vietā pasludina par A kategorijas graustu – Rīgas domes Īpašuma departaments
Daudzstāvu ēkas Zolitūdes traģēdijas vietā, Priedaines ielā 20, kopējais nolietojums tehniskajā atzinumā noteikts 70%, un Rīgas Vidi degradējošu būvju komisija piektdien, 5.jūnijā, pieņēma lēmumu klasificēt ēku kā A kategorijas graustu.
Kā pastāstīja Rīgas pilsētas būvvaldes vadītājs Inguss Vircavs, SIA „Commodo" veiktajā ēkas tehniskajā atzinumā, ko būvvaldē iesnieguši ēkas īpašnieki, konstatēts, ka tās kopējais stāvoklis ir neapmierinošs un pašreizējā stāvoklī būves telpas nav ekspluatējamas. Vienlaikus nesošajās konstrukcijās nav tādu defektu, kas apdraudētu apkārtesošo drošību. Ēka arī ir konservēta atbilstoši normatīviem.
Atzinumā noteikts, ka ēkas kopējais nolietojums ir 70% apmērā. Eksperts secinājis, ka ekspluatācijas laikā pie konkrētas lietojuma slodzes pastāv ēkas iegrimšanas riski.
Atbilstoši pašreizējai likumdošanai Rīgas Vidi degradējošu būvju komisija lēma piemērot ēkai A kategoriju, kas nozīmē, ka tā apdraud apkārtesošo drošību.
Pirms gada, 4.jūlijā, Rīgas domes Vidi degradējošo būvju komisija pieņēma lēmumu, kurā uzdeva Zolitūdē sagruvušā veikala „Maxima" ēkas īpašniekiem veikt virszemes daļā esošo drupu un bīstamo konstrukciju demontāžu. Pērn rudenī demontāžas darbi tika pabeigti. Komisija arī nolēma, ka ēkas Priedaines ielā 20 īpašniekiem ir jāiesniedz dzīvojamās daudzstāvu ēkas tehniskais atzinums.
Traģēdijā cietušo tuvinieki uzstāj, ka traģēdijas vietā ir jānojauc minētā daudzstāvu māja un jāizveido memoriāls upuru piemiņai. Arī Rīgas domes priekšsēdētājs Nils Ušakovs (SC) iepriekš paudis, ka atstāt daudzstāvu ēku traģēdijas vietā būtu necieņa pret bojāgājušajiem, uzsverot, ka meklēs veidus, kā vienoties ar būves īpašniekiem, ka māja tur nevar palikt. "Memoriāls traģēdijas vietā būs," apgalvoja Ušakovs.
Jau ziņots, ka 2013.gada 21.novembrī, iebrūkot lielveikala „Maxima" jumtam, dzīvību zaudēja 54 cilvēki. Zolitūdes traģēdija ir lielākā Latvijā kopš neatkarības atjaunošanas.
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads